Joseph Banks
Store norske leksikon,Biologi,Vitenskapsgrener i biologien,Biologer,Botanikere
Joseph Banks var en britisk biolog og naturforsker. Han arvet en formue etter sin far i 1761, og reiste deretter rundt i verden og samlet planter. Han var særlig konsentrert om økonomisk viktige planter og involvert i aktiv spredning av disse til ulike land.
Banks reiste blant annet til Newfoundland and Labrador (1766) og Island, Hebridene og Orknøyene (1772). Dessuten var han med James Cook på hans første store oppdagelsesreise 1768–1771. Han var president i Royal Society 1778–1820, og honorær direktør for den store botaniske hagen Kew Gardens fra 1773, hvor fra han sendte botanikere ut i verden for å samle planter. I 1788 grunnla Banks The African Association.Banks' herbarium, som ble regnet som et av verdens betydeligste, og boksamlingen hans befinner seg på British Museum. Les mer i Store norske leksikon botanikk